保錡10年前演出被翻Loop 惹整容疑雲
2024年04月11日 20:01
東網電視
更多新聞短片
男團ERROR成員吳保錡未參加《全民造星》之前,曾拍過電影同MV,近日有網民發現佢原來拍過2014年上映嘅電影《男人唔可以窮》,戲中佢演同性戀者,更刻意吊高聲線扮娘娘腔,其中一幕佢翹住密友鄧麗欣隻手行,黃宗澤以為佢係情敵,仲一拳打落去保錡度添!
由於佢當時個樣子青澀,同依家散發出強烈男人味嘅佢,望落有啲唔同,被網民質疑係咪整過容。不過有網民就幫佢護航,認為五官睇落都認到係保錡,同埋以前冇人幫手化妝,所以個樣會有啲唔同,加上套戲已經係10年前拍,經過10年個樣有啲變都唔出奇呀!